CELEX: 62011CN0465
Language: fi
Date: 2011-09-09 00:00:00
Title: Asia C-465/11: Ennakkoratkaisupyyntö, jonka Krajowa Izba Odwoławcza (Puola) on esittänyt 9.9.2011 — Praxis Sp. z o.o. ja ABC Direct Contact Sp. z o.o. v. Poczta Polska SA

14.1.2012   
            
            
               FI
            
            
               Euroopan unionin virallinen lehti
            
            
               C 13/2
            
         Ennakkoratkaisupyyntö, jonka Krajowa Izba Odwoławcza (Puola) on esittänyt 9.9.2011 — Praxis Sp. z o.o. ja ABC Direct Contact Sp. z o.o. v. Poczta Polska SA
   (Asia C-465/11)
   2012/C 13/05
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Krajowa Izba Odwoławcza
   
      Pääasian asianosaiset
   
   
      Valittajat: Praxis Sp. z o.o. ja ABC Direct Contact Sp. z o.o.
   
      Vastapuoli: Poczta Polska SA
   
      Ennakkoratkaisukysymykset
   
   
               1)
            
            
               Onko direktiivin 2004/18/EY (1) 45 artiklan 2 kohdan d alakohtaa — joka kuuluu seuraavasti: ”Hankintamenettelystä voidaan sulkea pois taloudellinen toimija, joka — – on ammattitoiminnassaan syyllistynyt vakavaan virheeseen, jonka hankintaviranomaiset voivat näyttää toteen” — luettuna yhdessä direktiivin 2004/17/EY (2) 53 artiklan 3 kohdan ja 54 artiklan 4 kohdan kanssa, tulkittava siten, että ammattitoiminnassa tehdyksi vakavaksi virheeksi voidaan katsoa se, että hankintaviranomainen on taloudellisen toimijan vastuulle kuuluvasta syystä johtuen purkanut tai irtisanonut tämän kanssa tekemänsä hankintasopimuksen tai vetäytynyt sopimuksesta, sopimus on purettu tai irtisanottu tai siitä on vetäydytty hankintamenettelyn aloittamista edeltäneiden kolmen vuoden aikana ja toteutumattoman hankinnan arvo on vähintään viisi prosenttia sopimuksen arvosta?
            
         
               2)
            
            
               Mikäli vastaus ensimmäiseen kysymykseen on kieltävä: Mikäli jäsenvaltiolla on oikeus määrittää direktiivin 2004/18/EY 45 artiklassa lueteltujen taloudellisten toimijoiden julkisesta hankintamenettelystä poissulkemista koskevien perusteiden lisäksi myös muita poissulkemisperusteita, joita se pitää perusteltuina yleisen edun suojaamiseksi, hankintaviranomaisen oikeutettujen etujen kannalta sekä rehellisen kilpailun säilyttämiseksi taloudellisten toimijoiden välillä, onko niiden taloudellisten toimijoiden, joiden kanssa tekemänsä hankintasopimuksen hankintaviranomainen on taloudellisen toimijan vastuulle kuuluvasta syystä purkanut tai irtisanonut taikka joiden kanssa tekemästään hankintasopimuksesta hankintaviranomainen on tällaisesta syystä vetäytynyt, poissulkeminen hankintamenettelystä tällöin tämän direktiivin ja Euroopan unionin toiminnasta tehdyn sopimuksen mukaista, jos sopimus on purettu tai irtisanottu taikka siitä on vetäydytty hankintamenettelyn aloittamista edeltäneiden kolmen vuoden aikana ja toteutumattoman hankinnan arvo on vähintään viisi prosenttia sopimuksen arvosta?
            
         
      (1)  EUVL L 134, s. 114.
   
      (2)  EUVL L 134, s. 1.